《松石间意轩》
明代·李昌祺

夙有山水癖，已忘天路游。屏迹衡门下，爱此松石幽。

青松荫我屋，白石临溪流。逍遥曳藜杖，抚玩舒烦忧。

老农解吾意，负榼远见投。忻然笑相命，且共饮数瓯。

倦即憩石坐，时还抚松讴。尽此一日乐，明日非吾谋。

醉眠松下石，孰谓此生浮。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。